manassehzw/sna-dataset huggingface dataset:
Mugwagwa wakapamhamha une tara. Mumugwagwa umu mune motokari dzemhando dzakasiyana dziri kufambamo. Mujinga macho mune dzimwe dzakamiswa dzakarongwa dzakatarisa rutivi rumwe. Kumberi kwacho tiri kuona midhuri yakanaka, inoyevedza. Zvinhu zviri apa zvinoratidza kuti nzvimbo iyi iri pakati pedhorobha.
Bindu rakakura rine muriwo une nashizha egirini. makaiswa mashizha somupfudze. Parutivi pane zvigubhu zvakachekwa zvakadzwarwa miti mukati mazvo.
Vakomana gumi vakapfeka zvikadabura zvitema uyezve vakapfeka matishetsi eyero ane makora matema. Mukomana mumwe chete akapfeka ngowani tema. Vakomana gumi vose ava vakapfeka shangu dzakavhurika dzisina tambo. Vanotamba nhabvu.
Parutivi pemumugwagwa urikufamba motokari, pane imwe motokari yakamira yakavhura gonhi. Pana amai varikuita kunge varikupinda mumotokari nemwana. Kuzoti nechekushure kwemotokari iyoyo kune murume akamira akatakura bhegi.
Vanhu vazhinji vane mizera yakasiyana vanosanganisira varume nevakadzi varikuita zvakasiyana vamwe vakamira vamwe vari kufamba vamwe ndivo vari kuratidza kuti vari kutengesa zvinhu zvakasiyana.
Mugwagwa unetara. Kuruboshwe rwawo kune mudhuri weruzhowa wakavakwa nesimende. Kurudyi kunoratidza kuti kune zhirawo yevanhu vanofamba neshoka. Mugwagwa uyu unoratidza kuti wakachena zvikuru kwazvo uye wakakomberedzwawo nemiti iri kuratidzawo bvute mumugwagwa umu.
Goronga ririkuyerera mvura richidzika zasi kune misha irikuonekwa Vanhu varikuzamawo kuvhara ngoronga iri nemabwe kuti risaramba richidzika. Kuzasi kwegotonga tiri kuona miti irikukura iri yegirinhi
Maruva aneruvara rwe girinhi ari mu pool tande achienda mumvura. Ane tumashizha tunoita kaku tsvedzerera tokuti munhu akabata anoita seakabata chipurasitiki. Uyewo paanenge akawanda chaizvo chero mvura haioneki painenge iri.
Nzvimbo iri parutivi pemugwagwa wedzi motakari namabhazi. Pane zvivakwa zviduku apo panoitwa zvekutengeswa kwezvinhu zvinosanganisira zvinwiwa uye zvekuvakisa. Pane vanhu vakamirizika pamugwagwa uyu vanoratidza kuti vakamirira chingavatakura kuti vaende kunzvimbo dzaka tsaukana.
Pamusika panotengeswa zvirimwa uye zvakasiyana- siyana zvakafanana namatomatisi, hanyanisi, miriwo yakasungwa mapundu -mapundu. Madzimai agerepo ari kutengesa asi pana mapepa anoita seachawira madzimai awa asina kugadzirwa zvakanaka.
Imba inoratidza seisina kushambidzika. Ina mafafitera,ine pane tambo dzama getsi dzakangoti bvururu dziri pose pose.
Pane chiumbwa chakapfekedzwa hembe. Hembe idzi dzine mavara-mavara uyezve dzine zvishongo zvinoiita sechuma, pedyo nechishongo ichi pane pokugarira pasofa.
Vanhu vari kudarika nenzvimbo iri kuradza kuti ari kugiredhwa. Pakaiswa mazitombo makuru anovharidzira vedzimotikari kuti vasatsika nepanzvimbo iyi. Asi vanhu vari kufamba napo zvavo vachipfuura vakatakura mapepabheki nemabhegi avo.
Mugwagwa unetara, panemotokari irikufamba mumugwagwa ineruvara rwuchena. Zvekare pedo nemugwagwa pane mudhuri wakavakwa, nemazimiti mahombe. Mimwe yemiti iyi inemaruva epepuri.
Vakomana vaviri vari kufamba. Arimberi akapfeka sikipa ine ruvara ruchena neruvara rweyero uye akapfeka chikabudura chine ruvara rutema. Arishure akapfeka sikipa tsvuku nechikabudura chine ruvara rweyero.
Zvinhu zvinotengeswa pamusika zvakapimiwa mumagaroni. Nzungu, nyimo, nyemba, bhinzi, hupfu hwezviyo, hupfu hwemhunga, mupunga.
Nzvimbo irikuratidzawo sekuti mugwagwa urikunopinda mukati mechivakwa. Chivakwa ichi chakavharidzirwa ne jura woro rakavakwa nezvidhina. Pakaiswawo gedhi resimbi rinoonesa zviri mukati. Mukati menzvimbo iyi, munewo miti zvekare uye maruva.
Mugwagwa une tara. Mujinga memugwagwa umu tiri kuona chitoro chinotengeswa mbozhanhare. Kuseri kwacho kune mukadzi akamira anoratidza kuti ndiye mutengesi wemuchitoro umu. Mumusoro make akasunga dhuku chena.
Vanhukadzi vakagara pamatombo ariparuware. Vamwe vari pakadzikira vamwe vari pakakwirira. Vamwe vakapfeka ngohwani dzekudzivirira zuva mumusoro. Pane vakomanawo vatatu vakamirawo neche kune rimwe rutivi.
Imba ine vanhu. Vakadzi nevarume vanoratidza kuti vari kana pakereke uye varume vese vakamira nemudzimai hwani. Vamwe vakadzi vese vakagwadama pasi.
Vanhu vanoita zvemutambo vakamira vakaita zvitaira kuti mufananidzo wavo ubude zvakanaka. Pane mumwe murefu akapfeka hembe ineruvara rwegirini kumusoro nechikabudura cheyero. Poita umwe akapfeka hembe ineruvara rwebhuruu nepepoo nechikabudura chinemarudzi akasiyana, iyeye akapfeka shangu dzakavharika. Umwe wacho akapfeka shangu dzakavhurika chena. Akaisa ruoko rwake pamusoro pemapendekete emumwe wake mupfupi uyezve akabereka bhegi kumusana.
Ivhu rakaunganidzwa rimwe rakachenekuka rimwe rine ruvara rwakaita kirimu nemamwe matombo kune mapepa emasimende anotaridza kuti akaerwa futi matombo nevhu iri. Kureva kuti zvinotengeswa, zvimwe zvinotengeswa zviri matutu matutu zvimwe zvinotengeswa zviri mumapepa emasimende. Kune nzira dziri kuratidza kuti dzinopindana pindana mukati kureva kuti kumberi uko kune kuri kuvakwa dzimba.
Shumba dzakagara munzira dziri nhatu. Mbiri dzacho dzakatarisa nechekumasure. Imwe yacho yakatarisawo kwayo yega, uyewo ine mavhudzi akawanda nechekumeso yakanyatsorara yakatambarara zvokuratidza kuti haina chainovhunduka.
Mbada iyi iri padanda remuti yakavhara meso ayo ukuwo makumbo ekumashure akamira inotaridza kunge yakarara
Musoro webere urikonekwa ziso dema, muromo waro mutema. Rinowonekwa nzeve yekurudyi netsiye dzeziso dzekurudyi.
Mhuka iri musango. Mhuka iyi ine ruvara rutema neruchena rwakaita mutaro. Mumwe mutaro unopfuura pakati pemaziso weruchena neimwe mitaro miviri inopfuura nepamaziso ese. Ine nzeve dzakamira,inoratidza kuchenjera.
Mugwagwa wakapfumba unoratidza kuti unofamba mota nguva zhinji. Parutivi rwacho pane mota yakamirapo ine rudzi rwakaita bhuruu. Neche kunerimwe rutivi kumberi kwacho zvekare tirikuona dzimba dzaka komberedzwa nemidhuri. Mumudhurii umu zvakare mune muti mukuru wakasvibira chose.
Mabhurashu matanhatu ane ruvara rutsvuku kuzvibato neruvara rwesirivha pakati neruvara rwebhurawuni kunopenda kwacho. Anoshandiswa kupenda mapepa. Ari muchipepa chawo chine ruvara rwebhurawuni pazasi. Chakanamirwa chipepa cheyero chakanyorwa neredhi,nepamwe pachena pakanyorwa neruvara rutema.
Nzvimbo inoratidza kuti panoita zvekuisa mavhiri emotokari mweya. Pakatonyorwa chikwangwani chekuti vanoisa mweya. Panematayi akamira akagadzikwa akaunganidzwa. Matayi aya aneruvara rwutema.
Vanhu vazhinji vari kuita zvakasiyana. Vamwe ndivo vari kufamba, vamwe vakamira, vamwe vakagara pasi. Parutivi pavo pane zvunhu zvakasiyana zvimwe zvakaiswa mungoro zviri kuratidza kuti zviri kutengeswa zvinosanganisira mipunga, munyu, zvigubhu zvemafuta ekubikisa.
Vana vechikoro varikufamba pakati pemiti. Vakapfeka nguwo dzakafanana kunze koumwechete akapfeka shati ine ruvara ruchena nemutirauzi une ruvara rutema netai nhema. Kumashure kwavo kune mudhuri una marata ane ruvara rutsvuku uye mudhuri une ruvara rwekirimu
Varume verudzi rwechiPositori vakagara pamacheya. Ari kurudyi akapfeka shangu dzebhurauni nemasokisi netirauzi regireyi. Aripadivi pake ane mapushi akavhurika mberi nekumashure akanyorwa nebhuru kuti Fila. Kumashure kwavo kune tende nemurume akamira mukati. Mberi kune miti yemuGamu yakareba inamashizha egirini nematoireti arikuonekwa nechekuruboshwe nevanhu varikupindamo.
Munhu arikutengesa mabag nemudzipanyota. Mudzipanyota iripo umwe uneruvara rutsvuku umwe uneruvara rutema. Koita mabhegi amwe aneruvara rutema nemamwe aneruvara rutsvuku.
Mugwagwa wakapfumba unoratidza kuti unofambwa zvikuru. Mujinga memu gwagwa umu mune sora rakaoma rimwe rakatotsva zvichibva zvaita kuti tifunge kuti inguva yechando kana nguva yechirimo.
Munhukadzi mutsvuku akapenda muromo netsiye dzakachekererwa. Ane vhudzi rakasvibirira rakakura rakarukwa zvinobva nechapamusoro zvichidzira. Anewo mutaro uri nechaparutivi pomusoro wake.
Munhukadzi mutambi webhora, akapfeka hembe tsuku. Musoro wake wakarukwa madiredzi akareba. Parutivi panegumbo remunhu rakapfeka shangu,uye chidziro chebhuru.
Zvivakwa zvakawanda zvepachikoro zvokudzidzira. Chimwe chine chidziro chichena uye chine denga rinemarata matsvuku. Padivi pane vanhu vanofamba uye pane miti.
Nzvimbo ino ratidza kuti inorashirwa marara neveruzhinji sezvo iine marara akasiyana anosanganisira madhende,mapepa, zvigubhu uye panoratidza kuti panombotopiswa mamwe emarara sezvo pane madota nemazimbe.
Iri rinoratidza kuti inhandare rinotambirwa bhora. Pane murume mumwe chete ari kutamba bhora akarukwa madhiredhi.
Masora anoratidzika semaruva akadzvarwa panzvimbo yakaorera. Zvinooeka kuti munhu anenge achida maruva aya anongosvikodzipura neivhu racho kuti andoadzvara panzvimbo yaanenge achida kuaisawo kumba kwake.
Sango rine miti pamwechete nehuswa izvo zvave kunoita bhurauni. Zvinoratidza izvo kuti haisi nguva yekunaya. Nechekumberi kurikuratidza kuvewo nedzimba dzakawanda chaizvo idzo dzinogarwa navanhu. Uye mune mapango ari kuonekerawo ane tambo dzamagetsi.
Muguta pane vanhu vakawanda varikufamba. Mumwe akabereka chikwama chitsvuku, murume ane hembe yeruvara rwemvura akamira nemucherechedzo unoratidza kunowanikwa mapurisa nemotokari dzakamira.
Munhukadzi akagadzirwa zvakanaka. Akarukwa madhiredhi matsvuku akadzika nemusana kusvika kumapendekete,akaiswa kamufanaidzo kenyenyedzi kane imwe nyenyedzi futi mukati. Zvakanaka zvichitora maziso uye akapfeka mhete mbiri panzeve iri padhuze nekamufananidzo kenyenyedzi ikako.
Twiza kana kuti furira mudenga yakamisa musoro wayo mudenga. Yakashama muromo kuratidza kuti inogona kunge ichitsenga kana kwatingati kudzeya. Twiza iyi ine mavara akada kuita seembada anemadembo e bhurauni.
Besu remotokari chena riri kubudikira iri kufamba mumugwagwa uye kumativi kwemugwagwa uyu kuna maruva nemiti ina mashizha egirini. Kumucheto kwemugwagwa uyu kwakapendewa neruvara ruchena neruvara rutema.
Mune imwe nzvimbo inoita seiri mudhorobha kune vanhu vame vakagara pasi vamwe vakamira nevamwe varikufamba. Pazvimbo iyi pane miti mirefu yemijakaranda ine maruva. Kozoti motokari dzakamira pasi pemiti iyi.
Vanhu varikuita mutambo wekudhonzana. Kune zvikwata zviviri, chimwe chikwata chakapfeka hembe dzineruvara rwe girinhi koita chimwe chikwata chine hembe dzineruvara rutema. Zvikwata izvi zvinodhonzana zvichishandisa tambo iri pasi.
Panoita sepanegungano remadzimai. Madzimai aya anoita sevanhu arikutamba. Vose vakapfeka hembe dzakada kufanana. Hembe idzi dzinosakanisira madhuku machena, uye mamwe egirinhi. Kozoti hembe chena.
Mukadzi akagara pamugomo weruvara rwedenga wakasvibira. Parutivi pake pane makadhibhokisi mahombe kwazvo aneruvara rwepfumbu yakanotsvukuruka. Nechekumashure kwake kune vanhu vatatu vakamira vanoratidza kuti varikutaura zvavarikutaurirana uyewo nechekumucheto kune vamwewo vanhu vane zvavarikuita pamakadhibhokisi aya.
Zvigaro zvakarongedzwa zvakaita mudurikidzwa zvinogona kunge zvichida kuti zvitengeswe kana kuti zvakarongedzwa ipapa nekuti hazvisi kushandiswa, zvakagadzirwa nemapuranga uyewo zvine ruvara rwebhurauni zvoita makumbo esimbi.
Mudzimai akapfeka siketi refu ine ruvara rweyero nemaruva akasiyana. Kumusoro akapfeka bhachi rine ruvara rwakafanana nesiketi zvakare. Muruoko akabata foni.
Mugwagwa miviri yakapamhama yetara. Inoratidza kuti ine mukaha pakati. Pamukaha apa pane sora rakaoma rinoratidza rava nenguva risina kumbonaiwa nemvura. Nechekunerimwe rutivi kunotaridza miti yakasvibira nezvivakwa zvakanaka zvedzimba dzemiturikidzanwa zvinoita kuti tibve taona kuti nzvimbo iyi mudhorobheni.
Midziyo inoshandiswa kugara nekunyorera mumahofisi. Pane tafura irikuoneka ine ruvara rwebhurauni uyewo iri kuita kakupenyerera nechekuseri kwayo kune chidhirowa chakaiswa chinosopani poitawo pazasi pekuti panorongedzwa mafaira.
Chidziro chakavakwa mukati mechimwe chidziro. Chiri mukati ndechezvidhina uyewo chine pamwe pane tumapuri. Kunze kune chemasimbi, chipfupi uye chine ruvara rutema.
Miti namaruva zvakadzvarwa pamusha. Zvakakomberedza musha. Imba inotoonekwa nechekure nekuda kwemiti iyi. Miti inotipa michero vanhu vodya vari pamba. Maruva anonakisa pamba zvakare.
Vamhu vakawanda varikuratidza kuti vari pagungano. Varikucheuka vachitarisa kumashure. Vanhu ava vano sanganisira madzimai navarume navana vadoko.
Motokari dziri kufamba mumugwagwa. Parutivi pane miti dzakakura dzine mashizha dzisina. Dzimwe miti dzine maruva ane ruvara rwepepuro.
Motokari huru inonzi gonyeti. Irikufamba mumugwagwa wakagadzirwa netara. Kurudyi kwemotokari iyi kune chikwangwani chihombe chinoshambadza chitoro chinonzi OK. Chine mufananidzo vavanhu varikufara.
Garwe rakarara mumvura. Kumberi kunooneka magaraundwe ari mumvura. Nechekwekutanga kunooneka zvimiti zvidiki.
Mbudzi dzine muzera wakasiyana uye dzimwe dzacho dzine ruvara ruchena nechimwe chakaita chidoko chine ruvara rutema, dziri kufamba dzichiratidza kuti dziri kufura hadzo munzvimbo ine sora shoma rinoratidza kuti rave nenguva risina kunaiwa kana kumbowana mwando sezvo risina kukura.
Furegi rine ruvara rutema. Pamusoro peruvara rutema pane nyeredzi chena. Kune rumwe rutivi rwefuregi iyi kutsvuku paine shiri yeyero pamusoro pachona.
Vanhu vanoita sevari pakati pezvitoro. Zvitoro izvi zvakavakwa nezvidhinha. Vamwe vavanhu ava vari kufamba kozotiwo vamwe vakagara. Pane vari kufamba pane murume ane hembe sviba nemudhebhe musviba.
Zvuma zvinopfekwa nevanhukadzi muhuro zvakarongedzwa kuti zvitengeswe. Zvakangosangana makara azvo. Uyewo zvimwe zvinongori neruvara rumwechete sekuti zvinenge zviri zveyero chete. Zvakare zvuma zvakanaka nekuti kana vanhu vakazvipfeka vari vanhukadzi vanozvisanganisa nedzimwe mbatya.
Mukadzi wezera rechidiki akamira zvake achiratidza kuti akamirira chifambiso. Mukadzi uyu akarukwa musoro vhudzi rake rikandosungwa nechekugotsi rikasiwa richierera rakananga kumusana. Akabata mbozhanhare mumavoko achiratidza kuti arikuibaya. Pabendekete rake rekuruboshwe akahakira chibhege uye akapfeka mudhebhe mutema.
Motokari yekombi yakamira parutivi rwenzira. Pane munhu aripo ari kuoneka akapfeka hembe ine ruvara ruchena kumusoro uyewo rwutema kuzasi. Ari kuratidza kuti ari kusunda dhoo kuti rivhurike pobuda munhu ari kuda kubuda.
Vanhu varikuyambuka mumugwangwa,pane silbhu yakavakwa nematombo uye parutivi panemabhiring marefu arimudhorobha nestreti raiti rakanyorwa kunzi Sama Mujoma nerimwe rina First Street. Mudzimai akapfeka trouzi repingi akarukwa madhiredzi akasunga musoro
Mwana wechikoro akapfeka yunifomu yake yechikoro,akabereka bhegi rakashama, pamuromo akaisa masiki. Akamira panzvimbo inotengeswa zvinhu zvakasiyana siyana zvinosanganisira tsangamidzi, tuhembe netumwewo tudyiwa twakaita sehanyanisi.
Vanhu vanoita zvemutambo webhasiketi bhora vakamira munhandare yemutambo. Vakamira vazhinji vavo vakaisa maoko parutivi uye vakapfeka mbatya dzakasiyana dzimwe dzinosanganisira tsvuku nechena. Asi vose vakapfeka zvikadubura kunyangwe zvine marudzi akasiyana. Vari pedyo nepanokandirwa bhora kuti rimwe.
Ndiro yakagadzikwa pamusoro petafura yakagadzirwa nemapuranga. Tafura iyi ine ruvara rwebhurauni. Ndiro yakagadzirwa nemuti uye mukati mayo mune chikafu chakabikwa zvinonwisa mvura. Chikafu ichi chinosanganisira nyama, bhatatisi uye muto.
Imba yakapendwa nepichi nemeruni yakaiswa ma tiles pamusoro. Pamusoro pacho paine geyser . Pasi pacho pakarongererwa zvidhina.
Mombe dziri kufura musango. Dzinofura huswa hwakasvibira. Mombe idzi dzinosanganisira nhema netsvuku nedzine mavara machena nematema.
Shavishavi rakamira riri rega. Rine mavara akangosiyana. Mamwe matema, mamwe e yero mamwe akada kucheneruka mamwe matsvuku. Chidumbu charo chirikuoneka. Uyewo tunyanga twakabuda nekamuromo nezvimaziso. Mashavishavi aneimwe nhanho yeupenyu hwavo yaanochinja kuita zvimakonye.
Munhukadzi ari kunyemwerera akabata muchiuno. Akapfeka hembe ine maoko marefu. Akaruka musoro zvimwe zvichirembera kumberi zvimwe zvakanamira pamusoro zvichirembera kumashure. Kumashure kwake kune miti ine ruvara rwegirini mashizha awo.
Mombe dzawanda kwazvo dziri kufura mumafuro akanaka kwazvo anoratidza kuti akakura uye akawanda. Mombe idzi zhinji dzacho inhema. Dzimwewo dzine zvichena apo neapo poitawo dzimwe dzeruvara rwupfumbu, dzinenge mbiri. Mombe idzi hadzina kubatana, pane dzimwe dziri kurutivi rwuno koita dziri nechekumusoro. Nechekumusoro kumberi kwacho kune dzimba dziriko.